hotchpotch/miracl-hf-unified huggingface dataset:
เหมหัตถี
เหมหัตถี เป็นสัตว์หิมพานต์ตระกูลช้าง ลักษณะภายนอกช้างตระกูลนี้มีกายดั่งสีรัศมีทอง มีกำลังมาก เหมหัตถี เรียกได้ว่าเป็นประติมากรรม “ คชสาร หรือ ช้าง ” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
เหมหัตถี
นามตามพจนานุกรม. ชื่อช้างตระกูล ๑ ใน ๑๐ ตระกูล กายสีเหลืองดั่งทอง,ช้าง ๑๐ ตระกูล คือ ๑. กาฬาวกหัตถี ๒. คังไคยหัตถี ๓. ปัณฑรหัตถี ๔. ตามพหัตถี ๕. ปิงคลหัตถี ๖. คันธหัตถี ๗. มงคลหัตถี ๘. เหมหัตถี ๙. อุโบสถหัตถี ๑๐. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี ๑๐ หมู่
ณัฐวุฒิ หมัดยะลาน
ร้อยตำรวจโท ณัฐวุฒิ หมัดยะลาน เป็นนักฟุตซอลชาวไทยตำแหน่งริมเส้น และปัจจุบันเป็นสมาชิกของฟุตซอลทีมชาติไทย
ณัฐวุฒิ หมัดยะลาน สำเร็จการศึกษาระดับปริญญาโท หลักสูตรรัฐประศาสนศาสตร์มหาบัณฑิต จากมหาวิทยาลัยรัตนบัณฑิต
วันที่ 31 สิงหาคม พ.ศ. 2556 ณัฐวุฒิเป็นผู้มีส่วนช่วยให้สโมสรฟุตซอลชลบุรีบลูเวฟ เป็นฝ่ายชนะทีมเซินเจิ้น หนานหลิ่ง จากประเทศจีน ในศึกเอเอฟซีฟุตซอลคลับแชมเปียนชิพ 2013 ที่นาโงยะ ประเทศญี่ปุ่น ส่งผลให้ทีมของเขาเข้าสู่รอบชิงชนะเลิศของรายการดังกล่าวได้เป็นครั้งแรก ต่อมา ในเดือนกันยายน เขาเป็นผู้มีส่วนช่วยให้ทีมของเขาเป็นฝ่ายชนะสโมสรฟุตซอลกิติปาซานด์อิสฟาฮานจากประเทศอิหร่าน ทำให้ทีมของเขาสร้างประวัติศาสตร์ในฐานะทีมสโมสรไทยทีมแรก ที่สามารถคว้าแชมป์การแข่งรายการนี้
วันที่ 15 มีนาคม พ.ศ. 2557 ณัฐวุฒิเป็นผู้มีส่วนช่วยสโมสรฟุตซอลชลบุรีบลูเวฟ 1 ประตู เมื่อครั้งที่พบกับสโมสรฟุตซอลราชนาวี ในการแข่งไทยแลนด์ฟุตซอลลีก ฤดูกาล 2557 โดยทีมของเขาเป็นฝ่ายชนะที่ 5 ประตูต่อ 0
ส่วนในการแข่งฟุตซอลไทยแลนด์ลีก ฤดูกาล 2559 ณัฐวุฒิได้มีโอกาสทำหน้าที่เป็นกัปตัน เมื่อครั้งที่กฤษดา วงษ์แก้ว (กัปตันช้าง) ได้รับบาดเจ็บ
ณัฐวุฒิได้รับเลือกให้ทำหน้าที่ร่วมกับฟุตซอลทีมชาติไทยตั้งแต่ปี พ.ศ. 2551 และในปี พ.ศ. 2558 เขาได้รับเลือกให้ทำหน้าที่ร่วมกับฟุตซอลทีมชาติไทยอีกครั้ง ในการแข่งอาเซียนฟุตซอลแชมเปียนชิพ 2015 หลักจากเว้นช่วงไปเกือบ 2 ปี
เดือนสิงหาคม พ.ศ. 2559 ณัฐวุฒิเป็นผู้มีส่วนช่วยให้ทีมชาติไทย 2 ประตู เมื่อครั้งที่พบกับฟุตซอลทีมชาติคาซัคสถาน ในศึกฟุตซอลไทยแลนด์ไฟฟ์ 2016 และในวันที่ 6 กันยายน ของปีเดียวกัน เขาได้เป็นผู้มีส่วนช่วยให้ทีมชาติไทยเป็นฝ่ายชนะทีมคอนดอร์ อเลฆัญดิโอส จากลีกฟุตซอลประเทศโคลอมเบียในการแข่งฟุตซอลกระชับมิตร
วันที่ 1 พฤศจิกายน พ.ศ. 2560 เขาเป็นผู้มีส่วนช่วยให้ทีมชาติไทยชนะฟุตซอลทีมชาติพม่า ในศึกอาเซียนฟุตซอลแชมเปียนชิพ 2017 ที่นครโฮจิมินห์ ประเทศเวียดนาม ส่งผลให้ทีมเข้าสู่รอบชิงชนะเลิศได้สำเร็จ
เดือนมกราคม พ.ศ. 2561 ณัฐวุฒิเป็นผู้ทำแฮตทริก เมื่อครั้งที่พบกับฟุตซอลทีมชาติเกาหลีใต้ โดยทีมของเขาเป็นฝ่ายชนะในการแข่งขันนัดอุ่นเครื่อง ฟุตซอลชิงแชมป์เอเชีย 2018 ที่ไต้หวัน จากนั้น ในเดือนกุมภาพันธ์ เขาเป็นผู้มีส่วนช่วยให้ทีมชาติไทยเป็นฝ่ายชนะฟุตซอลทีมชาติคีร์กีซสถาน ในศึกฟุตซอลชิงแชมป์เอเชีย 2018 ส่งผลให้ทีมของเขาผ่านเข้าสู่รอบ 8 ทีมสุดท้ายในฐานะทีมอันดับ 2 ของกลุ่มดี
นอกจากนี้ ณัฐวุฒิยังเป็นข้าราชการตำรวจ โดยเคยปฎิบัติหน้าที่มาแล้วหลายคดี ทั้งคดีอาชญากรรมและสารเสพติด
รักษ์พล สายเนตรงาม หรือโค้ชหมี ซึ่งเป็นผู้ฝึกสอนสโมสรฟุตซอลชลบุรีบลูเวฟได้ให้การยกย่องณัฐวุฒิ ว่าเป็นนักฟุตซอลแบบอย่างที่ดีให้แก่นักฟุตซอลรุ่นใหม่ ทั้งความมุ่งมั่น และความมีวินัย ในขณะที่ศุภวุฒิ เถื่อนกลาง ได้ให้การยกย่องณัฐวุฒิ ว่าเป็นบุคคลสำคัญของฟุตซอลทีมชาติไทย ในการช่วยให้ทีมมีความแข็งแกร่ง
นอกจากนี้ ในปี พ.ศ. 2559 ทางแอปพลิเคชันไลน์ ยังได้จัดทำณัฐวุฒิ หมัดยะลาน ในรูปแบบสติกเกอร์
เดียวิทรอตา อำมหิต สงครามพิชิตอัฟกานิสถาน
เดียวิทรอตา () หรือชื่อในภาษาไทยคือ อำมหิต สงครามพิชิตอัฟกานิสถาน เป็นภาพยนตร์แนวสงครามของรัสเซียกำกับโดย ฟิโอดอร์ บอนดาร์ชุค ภาพยนตร์เรื่องนี้ดำเนินเนื้อเรื่องอยู่ในช่วงสงครามโซเวียต–อัฟกานิสถาน ภาพยนตร์เรื่องนี้สร้างขึ้นจากเรื่องจริงที่เกิดขึ้นที่ยุทธการยึดเนินเขา 3234 ในช่วงต้นปี 1988 ในช่วงปฏิบัติการทางทหารของโซเวียตครั้งสุดท้าย (Magistral) ในอัฟกานิสถาน
แม้ภาพยนตร์เรื่องนี้ได้รับการผสมผสานจากคำบอกเล่าของทหารผ่านศึกในสงครามซึ่งไม่ทราบจำนวนทหารที่ถูกต้อง แต่อย่างไรก็ตามภาพยนตร์ก็ได้รับกระแสตอบรับที่ดีโดยประชาชนทั่วไปและแม้แต่ประธานาธิบดีรัสเซียวลาดีมีร์ ปูติน ภาพยนตร์เข้าฉายครั้งแรกในเดือนกันยายน 2005 และกลายเป็นภาพยนตร์ที่ทำรายได้ทะลุบ็อกซ์ออฟฟิศของรัสเซียโดยทำรายได้สูงสุด 7.7 ล้านดอลลาร์สหรัฐในห้าวันแรกของการเปิดตัว แม้ว่าจะเข้าฉายครั้งแรกในปี 2005 และออกอากาศทางโทรทัศน์ในหลายประเทศ แต่ก็ยังไม่ได้เผยแพร่ในสหรัฐจนภาพยนตร์ได้ออกวางจำหน่ายเป็นแผ่นดีวีดีในปี 2010 นอกจากนี้ "เดียวิทรอตา" ยังได้รับการคัดเลือกในฐานะภาพยนตร์ของประเทศรัสเซียให้เข้าชิงรางวัลสาขาภาพยนตร์ภาษาต่างประเทศยอดเยี่ยมในงานประกาศผลรางวัลออสการ์ ครั้งที่ 79 ในปี 2006 แต่ไม่ผ่านการคัดเลือก รวมทั้งภาพยนตร์ยังได้รับรางวัล Golden Eagle Award สาขาภาพยนตร์เรื่องยาวยอดเยี่ยมจากสถาบันศิลปะภาพยนตร์แห่งรัสเซีย
โบลกันเดฟูเอโก
โบลกันเดฟูเอโก (, แปลว่า "ภูเขาแห่งไฟ"; มักเรียกสั้น ๆ ว่า ฟูเอโก) หรือ ชิกัก (มายา: , แปลว่า "ที่ซึ่งมีไฟอยู่") เป็นภูเขาไฟสลับชั้นมีพลังในประเทศกัวเตมาลา ตั้งอยู่ระหว่างพรมแดนจังหวัดชิมัลเตนังโก, เอสกูอินตลา และซากาเตเปเกซ ห่างจากเมืองอันติกัว (หนึ่งในสถานที่ท่องเที่ยวและเมืองที่มีชื่อเสียงที่สุดของประเทศ) ไปทางทิศตะวันตกประมาณ ภูเขาไฟลูกนี้ปะทุขึ้นบ่อยครั้งนับตั้งแต่ยุคการพิชิตดินแดนของชาวสเปน ครั้งล่าสุดเกิดขึ้นในเดือนมิถุนายน พ.ศ. 2561
โบลกันเดฟูเอโกมีชื่อเสียงจากการเป็นภูเขาไฟที่ยังคุกรุ่นในระดับต่ำเกือบต่อเนื่อง การปะทุของแก๊สและเถ้าถ่านเล็ก ๆ น้อย ๆ เกิดขึ้นทุก 15 ถึง 20 นาที ส่วนการปะทุขนาดใหญ่กว่านั้นพบไม่บ่อยนัก ลาวาประเภทหินแอนดีไซต์และหินบะซอลต์มีมากที่สุด และการปะทุในระยะหลังมีแนวโน้มที่จะพ่นแร่ธาตุสีเข้มออกมามากกว่าการปะทุในยุคแรกเริ่ม
โบลกันเดฟูเอโกเชื่อมต่อกับภูเขาไฟอากาเตนังโกและมีชื่อเรียกรวมกันว่า ลาออร์เกตา (La Horqueta)
การปะทุของโบลกันเดฟูเอโก พ.ศ. 2561
การปะทุของโบลกันเดฟูเอโก พ.ศ. 2561 () เป็นเหตุการณ์การปะทุอย่างรุนแรงของโบลกันเดฟูเอโกในประเทศกัวเตมาลาในเดือนมิถุนายน พ.ศ. 2561 การปะทุได้ก่อให้เกิดเศษหินภูเขาไฟถล่ม (lahar), หินตะกอนภูเขาไฟหลาก (pyroclastic flow) และเมฆเถ้าธุลีภูเขาไฟ ส่งผลให้มีผู้เสียชีวิตที่ได้รับการยืนยันแล้วกว่าร้อยราย ถือเป็นการปะทุของภูเขาไฟที่ร้ายแรงที่สุดในกัวเตมาลานับตั้งแต่ พ.ศ. 2472
พรรคราษฎร (พ.ศ. 2517)
พรรคราษฎร () พรรคการเมืองของไทยในอดีตที่จดทะเบียนจัดตั้ง
ตาม รัฐธรรมนูญแห่งราชอาณาจักรไทย พุทธศักราช 2517 และ พระราชบัญญัติพรรคการเมือง พ.ศ. 2517 เป็นลำดับที่ ๘/๒๕๑๗ เมื่อวันที่ 19 พฤศจิกายน พ.ศ. 2517 มีนาย ไถง สุวรรณทัต อดีตผู้อำนวยการสร้างภาพยนตร์ อดีตเจ้าของหมู่บ้านเศรษฐกิจ ธนบุรี และอดีต ส.ส. พรรคประชาธิปัตย์ 5 สมัยเจ้าของฉายา ผู้แทนขาเดียว หรือ ไถงขาเดียว เนื่องจากโดนคนร้ายปาระเบิดจนขาขวาขาดเป็นหัวหน้าพรรคและนาย ไพรรัตน์ วิเศษโกสิน เป็นเลขาธิการพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ผีเสื้อหนอนใบรักธรรมดา
ผีเสื้อหนอนใบรักธรรมดา (; ) ผีเสื้อในวงศ์ย่อยนี้ทั้งหมดมีพิษในตัว คาดว่าได้รับการสะสมจากการกินใบไม้ที่มียางในช่วงระยะที่เป็นตัวหนอน ซึ่งได้แก่ใบของต้นรัก สลิด ไทรย้อย กระทุงหมาบ้า ฯลฯ ลักษณะที่เหมือนกันของผีเสื้อในวงศ์ย่อยนี้คือส่วนอกเป็นลายจุดดำ – ขาว ปีกบน พื้นปีกสีน้ำตาลส้ม มุมปลายปีกหน้า ของปีกคู่หน้ามีสีน้ำตาลเข้ม ถัดเข้ามามีแถบสีขาวพาดขวาง ขอบปีกด้านข้างสีดำ มีจุดสีขาวเรียงกัน บนสีดำ ปีกล่าง คล้ายปีกบน แต่มุมปลายปีกหน้าของปีกคู่หน้าสีอ่อนกว่า ระยะที่เป็นตัวหนอนกินใบรัก,ตัวเมียวางไข่บนใบพืชอาหาร
ปีกกว้าง 70-80 มิลลิเมตร ปีกสีส้มอมน้ำตาลขอบปีกสีดำ บริเวณใกล้ปีกคู่หน้ามีแถบสีขาวส่วนอกสีดำ มีลายจุดสีขาวเพศผู้มีแถบสีดำอยู่บริเวณกลาง ปีกคู่หลังมีจุดสีดำ 3-4 จุด กระจายรอบเซลปีกโดยเพศเมียมี 3 จุด เพศผู้มี 4 จุด
สามารถพบได้ทั่วไป โดยมากพบตอมดอกไม้ 
อาหารของแมลง ตัวหนอนกินใบดอกรัก ตัวเต็มวัยกินน้ำหวานจากดอกไม้
การใช้ประโยชน์ ช่วยผสมเกสร
พรรคแรงงาน (ประเทศไทย พ.ศ. 2517)
พรรคแรงงาน () พรรคการเมืองไทยในอดีตที่จดทะเบียนจัดตั้งพรรคตาม รัฐธรรมนูญแห่งราชอาณาจักรไทย พุทธศักราช 2517 และ พระราชบัญญัติพรรคการเมือง พ.ศ. 2517 เป็นลำดับที่ ๒๔/๒๕๑๗ เมื่อวันที่ 21 พฤศจิกายน พ.ศ. 2517 โดยมีนาย เสรี สุชาตะประคัลภ์ เป็นหัวหน้าพรรคและนาย สอาด ปิยวรรณ เป็นเลขาธิการพรรค
ในการเลือกตั้งทั้ง 2 ครั้งคือเมื่อ 26 มกราคม พ.ศ. 2518 และ 4 เมษายน พ.ศ. 2519 พรรคแรงงานได้ส่งผู้สมัครลงรับเลือกตั้งโดยทั้ง 2 ครั้งมี ส.ส. จากพรรคแรงงานเข้าสภาเพียงคนเดียวคือนายสอาด ผู้เป็นเลขาธิการพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
หมู่บ้านกกค้อ
หมู่บ้านกกค้อ หรือ ตลาดกกค้อ หรือ ชุมชนโคกสีกา เป็นหมู่บ้านหนึ่งในตำบลนากลาง อำเภอนากลาง จังหวัดหนองบัวลำภู เป็นหมู่บ้านที่อยู่ในเขตเทศบาลตำบลนากลางครอบคลุมทั้งหมด
หมู่บ้านกกค้อ ตั้งอยู่ทางทิศตะวันออกของที่ว่าการอำเภอนากลาง มีอาณาเขตติดต่อกับเขตการปกครองข้างเคียงดังต่อไปนี้จำนวนประชากรในเขตหมู่บ้านกกค้อ พ.ศ. 2560
ทางถนน
จำนวน 1 แห่ง
จำนวน 2 แห่ง
ทิศตะวันออกเฉียงใต้
ทิศตะวันออกเฉียงใต้ หรือ ทิศอาคเนย์, อาคเณย์ เป็นหนึ่งในทิศรองทั้งสี่ อยู่ตรงข้ามกับทิศตะวันตกเฉียงเหนือ ขวามือของทิศใต้ และซ้ายมือของทิศตะวันออก โดยมากจะกำหนดให้ทิศตะวันออกเฉียงใต้อยู่ด้านมุมขวาของแผนที่ทางภูมิศาสตร์ แต่อยู่ทางมุมซ้ายของแผนที่ดาว
ทิศอาคเนย์ [–คะเน] ตามพจนานุกรมราชบัณฑิตยสถาน ให้นิยามคำว่า ทิศอาคเนย์ไว้แปลว่า ทิศตะวันออกเฉียงใต้ (สันสกฤตว่า อาคฺเนย แปลว่า ทิศที่พระอัคนีรักษา) ซึ่งเป็นหนึ่งในทิศทั้งแปด
ช้างเผือกประจำทิศอาคเนย์ คือ ช้างบุณฑริกอยู่ทิศอาคเนย์ เกสรหนึ่งทิ้งไปข้างทิศอาคเนย์ บังเกิดเป็นช้างชื่อบุณฑริกมีลักษณ ๕ ประการ สีกายดังดอกบัวขาว งาใหญ่สั้นสีดังสังข์ เล็บงามคือทอง ท้องมัวดังฝนคร่ำ กลิ่นหอมดังดอกสัตบงกช พร้อมด้วยลักษณะ ตามตำรา คชศาสตร์
ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”
ตามตำราพรหมชาติมีความเชื่อว่าพืชมงคลประจำทิศตะวันออกเฉียงใต้คือ สารภี ยอ ยอป่า และ กระถิน
ส่วนเทวดาประจำทิศตะวันออกเฉียงใต้คือพระอังคาร
ส่วนมหาเทพประจำทิศคือ พระอัคคี หรือ พระเพลิง ซึ่งคือที่มาของคำว่า อาคเนย์
ทิศตะวันตกเฉียงใต้
ทิศตะวันตกเฉียงใต้ หรือ ทิศหรดี, เนรดี เป็นหนึ่งในทิศรองทั้งสี่ อยู่ตรงข้ามกับทิศตะวันออกเฉียงเหนือ ขวามือของทิศตะวันตก และซ้ายมือของทิศใต้ โดยมากจะกำหนดให้ทิศตะวันตกเฉียงใต้อยู่ด้านมุมซ้ายของแผนที่ทางภูมิศาสตร์ แต่อยู่ทางมุมขวาของแผนที่ดาว
ทิศหรดี [หอระดี] ตามพจนานุกรมราชบัณฑิตยสถาน ให้นิยามคำว่า ทิศหรดีไว้แปลว่า ทิศตะวันตกเฉียงใต้ (บาลี สันสกฤตว่า ไนรฺฤติ) ซึ่งเป็นหนึ่งในทิศทั้งแปด
ช้างเผือกประจำทิศหรดี คือ ช้างกระมุทอยู่ทิศหรดี เกสรหนึ่งทิ้งไปข้างทิศหรดี ให้บังเกิดเป็นช้างชื่อกระมุท มีลักษณะ ๕ ประการ สีดังดอกกระมุท ตัวสูงโสตรยาวกลมหูอ่อน เสียงดุจเสียงแตรงอน งางอนขึ้นขวาดังพระจันทร์ เมื่อขึ้น ๓ ค่ำ พร้อมด้วยลักษณะ ตามตำรา คชศาสตร์
ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”
ตามตำราพรหมชาติมีความเชื่อว่าพืชมงคลประจำทิศตะวันตกเฉียงใต้คือ พิกุล ราชพฤกษ์ ขนุน และ สะเดา
ส่วนเทวดาประจำทิศตะวันออกเฉียงใต้คือพระเสาร์ เสาร์ ประจําทิศหรดี ใช้เลข ๗
ส่วนมหาเทพประจำทิศคือ พระนิรฤดี ซึ่งคือที่มาของคำว่า หรดี
นารา เทพนุภา
นารา เทพนุภา เกิดวันที่ 15 กันยายน พ.ศ. 2539 เป็นนักแสดงชาวไทย เข้าสู่วงการและมีผลงานแรกที่เป็นที่รู้จักจากบทบาท ดีจัง ใน "น้องใหม่ร้ายบริสุทธิ์"
นาราเข้าสู่เส้นทางบันเทิงจากการได้คัดเลือกเป็น นักแสดง 1 ใน 8 แก๊งน้องใหม่ ละคร "น้องใหม่ร้ายบริสุทธิ์" ทางช่อง 3 จากการคัดเลือกของ อรุโณชา ภานุพันธ์ ผู้จัดละครค่ายบรอดคาซท์ฯ ต่อมาเธอเริ่มมีชื่อเสียงเรื่อยๆจากผลงานในอีกหลายด้านทั้งด้านการแสดงและการถ่ายแบบ
พ.ศ. 2556 นาราได้มีโอกาสได้รับบท นารา แสดงคู่กับ โทนี่ รากแก่น และ เฉลิมพล ทิฆัมพรธีรวงศ์ ในภาพยนตร์เรื่อง ฤดูที่ฉันเหงา ของสหมงคลฟิล์ม อินเตอร์เนชั่นแนล
ทิศตะวันตกเฉียงเหนือ
ทิศตะวันตกเฉียงเหนือ หรือ ทิศพายัพ เป็นหนึ่งในทิศรองทั้งสี่ อยู่ตรงข้ามกับทิศตะวันออกเฉียงใต้ ขวามือของทิศเหนือ และซ้ายมือของทิศตะวันตก โดยมากจะกำหนดให้ทิศตะวันตกเฉียงเหนืออยู่ด้านมุมบนซ้ายของแผนที่ทางภูมิศาสตร์ แต่อยู่ทางมุมบนขวาของแผนที่ดาว
ทิศพายัพ [พายับ] ตามพจนานุกรมราชบัณฑิตยสถาน ให้นิยามคำว่า ทิศพายัพไว้แปลว่า ทิศตะวันตกเฉียงเหนือ ซึ่งเป็นหนึ่งในทิศทั้งแปด
ช้างเผือกประจำทิศพายัพ คือ ช้างบุษปทันต์อยู่ทิศพายัพ เกสรหนึ่งทิ้งไปข้างทิศพายัพ บังเกิดเป็นช้างชื่อบุษปทันต์ มีลักษณะ ๗ ประการ สีดังหมากสุกผิวเนื้อเลอียด มีกระหน้าตัวใหญ่งามงาน้อยขึ้นขวา เสียงดังเสียงเมฆ พร้อมด้วยลักษณะ ตามตำรา คชศาสตร์
ตามคติความเชื่อของคนไทยซึ่งได้รับอิทธิพลมาจากพระพุทธศาสนานั้น เชื่อกันว่าในสรรพสิ่งทั้งหลายมีเทวดาอยู่รายรอบตัวเรา ตัวอย่างหนึ่งที่เห็นได้ชัดเจนคือในกฎหมายตราสามดวงที่มักกล่าวถึงเทวดาไว้ในพระไอยการต่าง ๆ เช่น ในลักษณภญาณมีกล่าวไว้ว่า “...แลปางนี้ฃอเทพยุดาเจ้าทังหลาย คือพระอินท พระพรหม พระยมราช แลท้าวจาตุโลกบาล พระจันท พระอาทิตย์ ภูมอารักษอากาศเทพยุดาผู้รักษาพระพุทธศาสนา แลเทพยุดาอันรักษาซึ่งขอขันธเสมาแลพระมหาบวรเสวตรฉัตรจงเสดจ์มาประชุมให้พร้อมกันในสถานที่นี้ ฟังซึ่งคำคนผู้จะเปนสักขิพญาณแก่กัน...”
ตามตำราพรหมชาติมีความเชื่อว่าพืชมงคลประจำทิศตะวันตกเฉียงเหนือคือ มะพูด มะกรูด และ มะนาว
ส่วนเทวดาประจำทิศตะวันตกเฉียงเหนือคือพระราหู ราหู ประจำทิศพายัพ ใช้เลข ๘
ส่วนมหาเทพประจำทิศคือ พระพายุ ซึ่งคือที่มาของคำว่า พายัพ
ดิสนีย์แอนิมอลคิงดอม
ดิสนีย์แอนิมอลคิงดอม () เป็นสวนสนุกสัตว์ที่วอลต์ดิสนีย์เวิลด์รีสอร์ตในเบย์เลก รัฐฟลอริดา เป็นเจ้าของและดำเนินการโดยบริษัทเดอะวอลต์ดิสนีย์ผ่านบริษัทวอลต์ดิสนีย์พาร์ก, เอ็กซ์พีเรียนซ์แอนด์คอนซูเมอร์โปรดักส์ ซึ่งเป็นสวนสนุกที่ใหญ่ที่สุดในโลกครอบคลุมพื่นที่กว่า 580 เอเคอร์ (2,347,177 ตารางเมตร) สวนสนุกเปิดให้บริการครั้งแรกในวันคุ้มครองโลก เมื่อวันที่ 22 เมษายน พ.ศ. 2541 เป็นสวนสนุกที่สร้างขึ้นแห่งที่ 4 ของวอลต์ดิสนีย์เวิลด์รีสอร์ต โดยเป็นสวนสนุกในรูปแบบของสิ่งแวดล้อมทางธรรมชาติและการอนุรักษ์สัตว์ป่า ซึ่งเป็นปรัชญาที่คิดขึ้นโดย วอลต์ ดิสนีย์เอง
สถานที่และสัญลักษณ์ที่สำคัญของดิสนีย์แอนิมอลคิงดอมคือ ทรีออฟไลฟ์ เป็นต้นไม้จำลองที่มีความสูง 145 ฟุต (44 เมตร) กว้าง 50 ฟุต (15 เมตร)
ในปี พ.ศ. 2558 สวนสนุกมีผู้เข้าชมกว่า 10.9 ล้านคน เป็นสวนสนุกที่มีผู้เข้าชมมากที่สุดอันดับ 4 ของสหรัฐอเมริกา และอันดับ 7 ของโลก
เป็นถนนหลักที่ถอดตัวไปยังดิสคัฟเวอรี่ไอส์แลนด์ โดยสองข้างทางเต็มไปด้วยพืชพันธุ์และต้นไม้ที่หนาทึบ
เป็นเกาะที่ตั้งอยู่ในดิสคัฟเวอรี่ริเวอร์ โดยเป็นที่ตั้งของทรีออฟไลฟ์ สัญลักษณ์สำคัญของดิสนีย์แอนิมอลคิงดอม
เป็นพื้นที่จำลองโลกแพนดอร่าจากภาพยนตร์เรื่องอวตารโดยผู้กำกับ เจมส์ แคเมรอน โดยมีเครื่องเล่นที่สำคัญ คือ อวาตารไฟลท์ออฟพาสเสจ, นาวิริเวอร์เจอร์นี โดยเปิดบริการครั้งแรกเมื่อวันที่ 27 พฤษภาคม พ.ศ. 2560
เป็นพื้นที่จำลองจากพื้นที่จริงของหมู่บ้านท่าเรือในแอฟริกาตะวันออก ซึ่งเป็นบริเวณชมสัตว์ป่าหลายชนิดคือ ไฮยีน่าลายจุด หมาป่าแอฟริกา วัว แรด ยีราฟ สิงโต เสือชีตาห์ ช้าง ม้าลาย วิลเดอบีสต์ ควายป่าแอฟริกา จระเข้แม่น้ำไนล์ นกกระจอกเทศ แอนทิโลป นก นกฟลามิงโก ลิงโคโลบัส ลิง เกรินุก กอริลลา ฮิปโปโปเตมัส เมียร์แคต ตุ่นหนูไร้ขน โอคาพี และแมงมุมทารันทูล่า
ราฟิกิเป็นตัวละครหนึ่งในภาพยนตร์เดอะไลอ้อนคิง เป็นพื้นที่สำหรับการเรียนรู้การอนุรักษ์สิ่งแวดล้อมทางธรรมชาติและสัตว์ป่า
เป็นพื้นที่ขยายเปิดในปี พ.ศ. 2542 โดยมีเครื่องเล่นที่สำคัญคือ เอ็กซ์พีดิชันเอเวอเรสต์ เป็นรถไฟเหาะตีลังกาที่ท่องไปในยอดเขาเอเวอเรสต์, คาลีริเวอร์ราปิดส์ ล่องแก่งไปตามแม่น้ำ, มหาราชาจังเกิลเทรก เป็นป่าและซากหักปรักพักซึ่งเป็นที่อยู่อาศัยของสัตว์ป่าคือ วัวแดง ห่านหัวลาย เสือโคร่งสุมาตรา แบล็กบัก ละองละมั่ง ชะนี ค้างคาวแม่ไก่ป่าฝน มังกรโกโมโด และนกกว่า 50 สายพันธุ์
เป็นพื้นที่จำลองยุคก่อนประวัติศาสตร์ที่เต็มไปด้วยไดโนเสาร์
แวเซสลาฟ โกยัน
แวเซสลาฟ โกยัน (Vaeceslav Gojan) นักมวยสากลสมัครเล่นชาวมอลโดวา เกิดเมื่อ 18 พฤษภาคม พ.ศ. 2526 ที่บรีเซนนี ประเทศมอลโดวา ติดทีมชาติมอลโดวาเข้าแข่งขันกีฬาโอลิมปิก พ.ศ. 2551 ที่ ปักกิ่ง ประเทศจีน ในรุ่นแบนตัมเวท รอบแรก ชนะ คาวาซี คัตซิกอฟ จากเบลารุส เมื่อ 12 สิงหาคม รอบสอง ชนะ กู ยู จากจีน เมื่อ 15 สิงหาคม รอบก่อนรองชนะเลิศ ชนะ อาคิล กุมาร จากอินเดีย เมื่อ 18 สิงหาคม รอบรองชนะเลิศ แพ้ เอนค์บาติน บาดาร์-อูกัน จากมองโกเลีย เมื่อ 22 สิงหาคม ได้เหรียญทองแดง
สมาคมโรคมะเร็งแห่งประเทศนอร์เวย์
สมาคมโรคมะเร็งแห่งประเทศนอร์เวย์ (; ) เป็นองค์กรที่ไม่แสวงหาผลกำไรในประเทศนอร์เวย์
องค์กรนี้ได้รับการก่อตั้งขึ้นในฐานะ"สมาคมต่อต้านโรคมะเร็งแห่งประเทศนอร์เวย์" ("Norsk Forening til Kreftens Bekjempelse") ในปี ค.ศ. 1938 และเปลี่ยนมาใช้ชื่อปัจจุบันเมื่อครั้งที่รวมกับ"สมาคมต่อต้านโรคมะเร็งแห่งชาติ" ("Landsforeningen mot Kreft") ในปี ค.ศ. 1948 โดยมีวัตถุประสงค์เพื่อช่วยผู้ป่วยโรคมะเร็ง, เพิ่มความตระหนักในโรคมะเร็ง และให้ทุนการวิจัยโรคมะเร็ง สมาคมให้เงินทุนประจำปีแก่รางวัลเพื่อการวิจัยโรคมะเร็ง ของสมเด็จพระราชาธิบดีโอลาฟที่ 5 แห่งนอร์เวย์
สมาคมนี้มีเลขาธิการใหญ่ คือ อัน ลีเซ ลี และคณะกรรมการประกอบด้วยกุน-เอลิน โอสปรอง บียอร์เนโบ (ประธาน), คาร์ล ออตโต โลเวนชอล (รองประธาน), โทน นูดอย, เวงเก ฟรอง เซลเลก, โยสแตง คริสเตียน ดอลลอนด์, ทอร์ด ดอล, ลาร์ส อา. ออกสเลน, เกรเต เวนเนส, อันนี ชารุฟ และเอลเซ สตอริง โดยมีสำนักงานใหญ่ขององค์กรตั้งอยู่ที่คองเงนส์ ประตู 6 ในกรุงออสโล
ยันเกียล เลออน
ยันเกียล เลออน (Yankiel León) ชื่อจริง ยันเกียล เลออน อลาคอร์น (Yankiel León Alarcon) นักมวยสากลสมัครเล่นชาวคิวบา เกิดเมื่อ 26 เมษายน พ.ศ. 2525 ที่ ลาสตูนาส ประเทศคิวบา ติดทีมชาติคิวบาเข้าแข่งขันกีฬาโอลิมปิก พ.ศ. 2551 ที่ปักกิ่ง ประเทศจีนในรุ่นแบนตัมเวท รอบแรก ได้บาย รอบสอง ชนะ กานัต อาบูตาลิปอฟ จาก คาซักสถาน เมื่อ 15 สิงหาคม รอบก่อนรองชนะเลิศ ชนะ วรพจน์ เพชรขุ้ม จากไทย เมื่อ 18 สิงหาคม รอบรองชนะเลิศ ชนะ บรูโน จูลี จากมอริเชียส เมื่อ 22 สิงหาคม รอบชิงชนะเลิศ แพ้ เอนค์บาติน บาดาร์-อูกัน จากมองโกเลีย เมื่อ 24 สิงหาคม ได้เหรียญเงิน
คณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
คณะแพทยศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (Faculty of Medicine, King Mongkut’s Institute of Technology Ladkrabang) เป็นคณะแพทยศาสตร์ของสถาบันเทคโนโลยีพระจอมเกล้าเจ้าคุณทหารลาดกระบัง โดยเป็นสถาบันแพทยศาสตร์ลำดับที่ 22 ของประเทศไทย และผ่านการรับรองหลักสูตรแพทยศาสตรบัณฑิตจากแพทยสภาแล้ว
มิสเวิลด์ 2013
มิสเวิลด์ 2013, ครั้งที่ 63 จัดขึ้นในวันที่ 28 กันยายน พ.ศ. 2013 ที่ Bali Nusa Dua Convention Center Bali, ประเทศอินโดนีเซีย ผู้เข้าร่วมแข่งขัน 127 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวด Yu Wenxia จากประเทศจีน ได้ครองตำแหน่งผู้สืบทอด Megan Young จากประเทศฟิลิปปินส์ในตอนท้ายของการประกวด นี่เป็นครั้งแรกที่ฟิลิปปินส์ได้รับรางวัล มิสเวิลด์
§ พีเพิลชอยส์
127 ผู้เข้าร่วมการแข่งขันใน มิสเวิลด์ 2014.
ช้างตระกูลอิศวรพงศ์
ช้างตระกูลอิศวรพงศ์ เป็นหนึ่งช้างเผือกสี่ตระกูลซึ่งสร้างโดยมหาเทพ พระอิศวรในวิชาไตรเทพของศาสนาพราหมณ์ โดยตำราพระคชศาสตร์ และตำรานารายณ์ประทมสินธุ์ ได้กล่าวถึงการกำเนิดช้างมงคลว่า พระนารายณ์บรรทมบนเกษียรสมุทร บังเกิดดอกบัวจากพระอุทรมี ๘ กลีบ ๑๗๓ เกสร จึงนำไปถวายพระอิศวร ที่เขาไกรลาศ พระอิศวรแบ่งเกสรดอกบัวนั้นประทานแก่พระองค์เอง พระอิศวร รับเกสรไว้ ๘ เกสร ประทานแก่ พระพรหม จำนวน ๒๔ เกสร ประทานแก่ พระวิษณุ หรือพระนารายณ์ จำนวน ๘ เกสร และประทานแก่พระอัคคีหรือพระเพลิง จำนวน ๑๓๕ เกสร
พระอิศวร พระพรหม พระวิษณุ และพระเพลิง มหาเทพทั้ง ๔ ต่างสร้างช้างเผือกตระกูลต่างๆ ๔ ตระกูล จากเกสรดอกบัวนั้นดอกบัวให้เป็นโลก พระพรหม พระอิศวร พระวิษณุและพระอัคนี มหาเทพทั้ง 4 ทรงเนรมิตช้างจากกลีบและเกสรบัว ที่พระนารายณ์ประทาน และสามารถแบ่งช้างมงคลเป็น 4 ตระกูล ตามนามแห่งเทพผู้ให้กำเนิด คือ
ช้างตระกูลอิศวรพงศ์ สร้างขึ้นโดย พระอิศวร อันพระอิศวรให้บังเกิดด้วยเกสรประทุมชาติ์ ช้างตระกูลนี้ พระอิศวรเป็นเจ้าให้บังเกิดชาติ์กระษัตริย์ ชื่อว่าอิศวรพงศ์สมบูรณ์ด้วยลักษณะ เนื้อดำสนิทผิวเนื้อละเอียดเกลี้ยง งาทั้ง ๒ งาใหญ่ขึ้นเสมอกัน เท้าใหญ่ น้ำเต้ากลม โขมดสูง งวงเรียวเป็นต้นปลาย ปากดุจพวยสังข์ คอกลม เมื่อเดินนั้นยกคอ หลังเป็นคันธนู ท้ายเป็นสุกร ผนฎท้องตามวงหลัง อกใหญ่ หน้าสูงกว่าท้าย เท้าหน้าทั้ง ๒ อ่อน เท้าหน้าหลังเรียวรัดฝักบัวกลม หางเป็นข้อห่วง สนับงาเป็น ๒ ชั้น ขนับเสมอมิได้พร่อง หูใหญ่ช่อม่วงยาวข้างขวามีใบหูอ่อนนุ่มมีขนมากกว่าข้างซ้าย หน้าใหญ่ สรรพงามพร้อมต้องด้วยลักษณะช้างตระกูลนี้เมื่อมาสู่พระบารมีย่อมให้เกิดความเจริญรุ่งเรืองทั้งทางวัตถุและวิทยาการต่างๆ พระอิศวรได้สร้าง
อัฐคชาธาร อันพระอิศวรเป็นเจ้าให้บังเกิดด้วยเกสรประทุมชาติ์หรือด้วยเกสรดอกบัวทั้ง ๘ เกสร บังเกิดช้างทั้ง ๘ คือ เกสรที่ 
๑. อ้อมจักรวาฬ เกสรหนึ่งทิ้งออกไปให้บังเกิดเป็นช้างหนึ่งชื่อว่าอ้อมจักรวาฬ งาซ้ายเสมอหน้างวง งาขวากอดงวงทับบนงาซ้ายหนิดหนึ่ง
๒. คชกรรณหัษดี เกสรหนึ่งทิ้งออกไปให้บังเกิดช้างหนึ่งชื่อว่าคชกรรณหัษดี งาขวาโอบงวงบน งาซ้ายอ้อมขึ้นไพรปาก งาซ้ายโอบงวงไปใต้งาขวา ปลายงาขึ้นไพรปากเสมอกัน ชนช้างดีมีอานุภาพมาก
๓. เอกทันต์ เกสรหนึ่งทิ้งออกไปให้บังเกิดเป็นช้างหนึ่งชื่อว่าเอกทันต์ งางอกแต่เพดาน งางอนขึ้นขวา ยกงวงช้างขวางงาอยู่ซ้าย ยกงวงไปซ้ายงาอยู่ขวา มีกำลังมาก พันช้างจึงจะสู้เอกทันต์ตัวเดียวได้ แทงเงาตาย เปนพาหนะแห่งพระอินทร์ เทพคชนาคไปรักษาไว้ป่าพ้นคนเห็น
๔. กาฬทันต์หัษดี เกสรหนึ่งทิ้งออกทิ้งไปให้บังเกิดเป็นช้างหนึ่งชื่อว่ากาฬทันต์หัษดี มีกาย งา เล็บ ตา ดำทั่วสารพางค์
๕. จัตุศก เกสรหนึ่งทิ้งออกไปให้บังเกิดเป็นช้างหนึ่งชื่อว่าจัตุศก โขมดสูงงาทั้ง ๒ ช้าง แต่ละข้างนั้น ต้นกลมกล่อมดีปลายเปน ๒ งาทั้งซ้าย ขวา เปน ๔ งา
๖. โรมทันต์ เกสรหนึ่งทิ้งออกไปให้บังเกิดเป็นช้างหนึ่งชื่อว่าโรมทันต์ ต้นงาขวาทับต้นงาซ้าย มีกำลังมาก ถ้าพระยาองค์ใดได้ขี่ปราบศัตรู ๆ แลเห็นก็พ่ายแพ้
๗. สิงหชงฆ์ เกสรหนึ่งทิ้งออกไปให้บังเกิดเป็นช้างหนึ่งชื่อว่าสิงหชงฆ์ เท้าหลังดำดุจสิงหราช
๘. จุมปราสาท เกสรหนึ่งทิ้งออกไปให้บังเกิดเป็นช้างหนึ่งชื่อว่าจุมปราสาท ปลายงามีรัศมีอันแดง
มิสเวิลด์ 2012
มิสเวิลด์ 2012, การประกวด มิสเวิลด์ ครั้งที่ 62 จัดขึ้นเมื่อวันที่ 18 สิงหาคม พ.ศ. 2555 ณ สนามกีฬา Dongsheng Fitness Center ในเมือง Ordos, มองโกเลียใน, ประเทศจีน ผู้เข้าแข่งขันทั้งหมด 116 คนจากทั่วทุกมุมโลกเข้าร่วมการแข่งขันสำหรับมงกุฎ Ivian Sarcos จากเวเนซุเอลาครองตำแหน่งผู้สืบทอดตำแหน่ง Yu Wenxia ของจีนในตอนท้ายของงาน นี่เป็นครั้งที่สองที่จีนได้รับรางวัล มิสเวิลด์
116 ผู้เข้าร่วมการแข่งขันใน มิสเวิลด์ 2012.
รางวัลพิเศษบนเวทีมิสเอิร์ธ
ต่อไปนี้จะเป็นรายชื่อของผู้เข้าประกวดที่ชนะรางวัลพิเศษบนเวทีมิสเอิร์ธในแต่ละปี
มิสเอิร์ธ
สมาคมสตรีผู้สื่อข่าวภาพยนตร์
สมาคมสตรีผู้สื่อข่าวภาพยนตร์ (, คำย่อ AWFJ) เป็นองค์การไม่แสวงหาผลกำไร ก่อตั้งขึ้นในปี ค.ศ. 2006 จากฐานในนิวยอร์กซิตี้ สหรัฐอเมริกา ซึ่งอุทิศตนเพื่อสนับสนุนการทำงานโดยสตรีและเกี่ยวกับสตรีในอุตสาหกรรมภาพยนตร์ . AWFJ ประกอบด้วยนักวิจารณ์ภาพยนตร์หญิง ผู้สื่อข่าวหญิง และนักเขียนหญิงทางด้านสารคดีภาพยนตร์ ที่ทำงานในสายสิ่งพิมพ์ สายวิทยุและโทรทัศน์ และสื่อออนไลน์ จำนวน 76 คน สถาบันภาพยนตร์อังกฤษอธิบายถึง AWFJ ว่าเป็นองค์การที่เก็บรวบรวมบทความ (ฐานที่สหรัฐอเมริกาเป็นหลัก) โดยสมาชิก และให้รางวัลประจำปี และ "สนับสนุนภาพยนตร์โดยสตรีและเกี่ยวกับสตรี".
เริ่มตังแต่ปี ค.ศ. 2007 AWFJ ได้มอบรางวัลภาพยนตร์ที่ดีที่สุด (และที่แย่ที่สุด) ในภาพยนตร์โดยวิธีการโหวตจากสมาชิก รางวัลเรียกว่า EDA เพื่อเป็นเกียรติแก่มารดาของผู้ก่อตั้ง AWFJ คือ Jennifer Merin ซึ่งก็คือ นักแสดง Eda Reiss Merin และ EDA ยังเป็นคำย่อมาจาก "Excellent Dynamic Activism" ด้วย   รางวัลนี้ได้รับการเสนอข่าวในช่วงไม่กี่ปีที่ผ่านมาโดยมีแหล่งข่าวของสื่อกระแสหลักหลายแห่ง ได้แก่   "TIME", "USA Today", and "Variety", และยังมีรายชื่อในรีวิวรางวัลภาพยนตร์ของ "The New York Times "ด้วย ในปี 2007 AWFJ ได้เผยแพร่รายชื่อภาพยนตร์ Top 100 Films List เพื่อการตอบโต้กับ 100 ปี 100 รายชื่อภาพยนตร์ที่จัดทำโดยสถาบันภาพยนตร์อเมริกัน (AFI)  AWFJ ได้สร้างรายชื่อนั้นเพื่อดูว่าสมาชิกจะมีรายชื่อที่แตกต่างอย่างมีสาระสำคัญจาก AFI หรือไม่
นอกเหนือจากรางวัลความสำเร็จ EDA Best of Awards Awards ที่มอบให้โดยไม่คำนึงถึงเพศแล้ว ยังมีรางวัล EDA Female Focus Awards และรางวัล EDA Special Mention Awards
เกาะรอสส์
เกาะรอสส์ () เป็นที่เกิดจากภูเขาไฟ 4 ลูกในทะเลรอสส์ อ่าวแม็คเมอร์โดนอกชายฝั่งวิกตอเรียแลนด์ในทวีปแอนตาร์กติกา
การที่พืดน้ำแข็งขยายตัวอยู่เรื่อย ๆ จึงทำให้ในบางครั้งเกาะนี้ถูกรวมเป็นส่วนหนึงของทวีปแอนตาร์กติกา เกาะนี้มีพื้นที่ประมาณ 2,460 ตารางกิโลเมตรและมีพื้นที่บนเกาะเพียงไม่กี่แห่งที่ไม่มีหิมะและน้ำแข็งมาปกคลุม เกาะนี้เป็นที่ตั้งของภูเขาไฟเอเรบัส (3,794 ม.) ซึ่งเป็นภูเขาไฟมีพลังที่อยู่ใต้สุดของโลกรวมถึงภูเขาไฟดับสนิทอย่างภูเขาเทเรอะ (3,230 ม.) กัปตันเจมส์ คลาร์ก รอสส์นำชื่อเรือหลวง"เอเรบัส"และเรือหลวง"เทเรอะ"มาตั้งชื่อภูเขา 2 ลูกนี้ พื้นที่สูงเป็นอันดับ 3 ของเกาะคือภูเขาเบิรด์
ถึงเกาะนี้จะเป็นเกาะที่ค่อนข้างเล็กแต่มันเป็นเกาะที่สูงที่สุดเป็นอันดับ 6 ของโลกและเป็นเกาะที่สูงที่สุดในแอนตาร์กติกา
เจมส์ คลาร์ก รอสส์พบเกาะนี้ใน พ.ศ. 2383 ต่อมาโรเบิร์ต ฟอลคอน สก๊อตได้นำชื่อท้ายของรอสส์มาตั้งชื่อเกาะเพื่อเป็นการให่เกียรติ เกาะรอสส์มักใช้เป็นฐานสำหรับการสำรวจแอนตาร์กติกาเนื่องจากมันเป็นเกาะใต้สุดที่สามารถแล่นเรือเข้าไปได้ กระท่อมที่คณะสำรวจของโรเบิร์ต ฟอลคอน สก๊อตและเอิร์นเนสต์ แช็คเคิลตันสร้างยังคงอยู่บนเกาะและถูกเก็บรักษาไว้เป็นสถานที่ทางประวัติศาสตร์ ทุกวันนี้เกาะรอสส์เป็นที่ตั้งของฐานสกอตของนิวซีแลนด์และสถานีแม็คเมอร์โดโครงการแอนตาร์กติกของสหรัฐซึ่งเป็นที่ตั้งถิ่นฐานที่ใหญ่ที่สุดในแอนตาร์กติกา กรีนพีซเริ่มจัดตั้งฐานเวิลด์พาร์คบนเกาะและดำเนินงานเป็นเวลา 5 ปีตั้งแต่ พ.ศ. 2530 − 2535
เกาะรอสส์อยู่ในรอสส์ดีเพนเดนซีที่อ้างสิทธิโดยนิวซีแลนด์
รางวัลภาพยนตร์อังกฤษ-อีฟนิงสแตนดาร์ด
รางวัลภาพยนตร์อังกฤษ อีฟนิงสแตนดาร์ด () ได้ก่อกำเนิดขึ้นในปี ค.ศ. 1973 (พ. ศ. 2516) ในพื้นที่ลอนดอนโดยหนังสือพิมพ์ภาคค่ำ "Evening Standard" รางวัลภาพยนตร์โดยอีฟนิงสแตนดาร์ดเป็นพิธีทางการเดียวเท่านั้นที่ "ทุ่มเทให้กับความสามารถอังกฤษและไอริช" มีการตัดสินโดยคณะกรรมการที่ประกอบด้วย "นักวิจารณ์ชั้นนำของสหราชอาณาจักร" พิธีมอบรางวัลแต่ละครั้งจะให้เกียรติกับผลงานภาพยนตร์ของปีที่ผ่านมา
กราวล์ (เพลง)
กราวล์ (; ) เป็นเพลงของวงดนตรีชายสัญชาติเกาหลีใต้และจีน เอ็กโซ จากสตูดิโออัลบั้มแรกของพวกเขา เอกซ์โอเอกซ์โอ ออกจำหน่ายในเกาหลีใต้และจีน โดย เอสเอ็มเอนเตอร์เทนเมนต์ ในวันที่ 5 สิงหาคม ค.ศ. 2013
เกออร์ค ฟรีดริช เจ้าชายแห่งปรัสเซีย
เกออร์ค ฟรีดริช แฟร์ดีนันด์ เจ้าชายแห่งปรัสเซีย () เป็นประมุขแห่งราชวงศ์โฮเอินท์ซ็อลเลิร์นสาขาปรัสเซียองค์ปัจจุบัน ซึ่งในอดีตเคยเป็นราชวงศ์ที่ปกครองจักรวรรดิเยอรมันและราชอาณาจักรปรัสเซีย เขาเป็นทายาทรุ่นที่ 4 ในจักรพรรดิวิลเฮ็ล์มที่ 2 ไกเซอร์องค์สุดท้ายแห่งจักรวรรดิเยอรมัน ซึ่งสละราชบัลลังก์หลังเยอรมันพ่ายแพ้ในสงครามโลกครั้งที่หนึ่ง
เจ้าชายเกออร์ค ฟรีดริช เจ้าชายแห่งปรัสเซีย ประสูติเมื่อวันที่ 10 มิถุนายน พ.ศ. 2519 เป็นพระโอรสพระองค์ใหญ่ในเจ้าชายลุยส์ แฟร์ดีนันด์ แห่งปรัสเซีย กับเคาน์เตสโดนาทาแห่งคาสเทิล-รือเดินเฮาเซิน โดยพระองค์มีพระขนิษฐา 1 พระองค์ คือ เจ้าหญิงซิซิลีแห่งปรัสเซีย โดยหลังจากที่พระบิดาของพระองค์สิ้นพระชนม์ พระองค์และพระขนิษฐาอยู่ภายใต้การดูแลของพระอัยกา คือ เจ้าชายลุยส์ แฟร์ดีนันด์ เจ้าชายแห่งปรัสเซีย ทั้งนี้ทรงมีศักดิ์เป็นพระปนัดดาในเจ้าชายวิลเฮล์ม มกุฎราชกุมารแห่งปรัสเซีย พระราชโอรสในจักรพรรดิวิลเฮล์มที่ 2 แห่งเยอรมนี สมเด็จพระจักรพรรดิไกเซอร์องค์สุดท้ายแห่งจักรวรรดิเยอรมันและพระมหากษัตริย์รัชกาลสุดท้ายแห่งราชอาณาจักรปรัสเซีย
พระองค์กลายเป็นเจ้าชายพระประมุขแห่งปรัสเซียเมื่อวันที่ 26 กันยายน พ.ศ. 2537 เนื่องจากพระอัยกาสิ้นพระชนม์ แต่พระองค์ก็ทรงพร้อมเสมอ เนื่องจากตลอดเวลาที่ประทับกับพระอัยกานั้น พระอัยกาทรงสอนการทรงงานต่างๆในฐานะ พระประมุขแห่งราชวงศ์
เจ้าชายเกออร์ค ฟรีดริช เจ้าชายแห่งปรัสเซีย ทรงเสกสมรสกับ เจ้าหญิงโซฟีแห่งอีเซนแบร์ก เมื่อวันที่ 25 สิงหาคม พ.ศ. 2554 และร่วมเฉลิมฉลองทั่วประเทศในวันที่ 27 สิงหาคม พ.ศ. 2557 ซึ่งเป็นวันครบรอบการสถาปนาราชวงศ์โฮเฮนโซเลิร์นของเยอรมนีปีที่ 950 โดยพิธีเสกสมรสนั้นได้เผยแพร่ไปในช่องโทรทัศน์โดยหลังจากเสกสมรสแล้ว ราชวงศ์โฮเฮนโซเลิร์น มีพระนามและพระอิสริยยศคือ เจ้าหญิงพระชายาแห่งปรัสเซีย ทั้ง 2 มีพระบุตรดังนี้
ทั้งนี้เจ้าชายเกออร์คยังทรงมีสิทธิ์ในการสืบราชบัลลังก์สหราชอาณาจักนเนื่องด้วยสืบเชื้อสายมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ใน สมเด็จพระราชินีนาถวิกตอเรียแห่งสหราชอาณาจักร โดยทรงอยู่อันดับที่ 170
เจ้าภาพฟุตบอลโลก
ประเทศ 16 ประเทศที่ได้เป็น เจ้าภาพฟุตบอลโลก ซึ่งได้จัดการแข่งขันมา 20 ครั้ง ในการแข่งขันฟุตบอลโลกตั้งแต่ ค.ศ. 1930
ชนะการเสนอตัวบอลโลกอยู่ในสีเข้ม
โทมัส อาร์. มาร์แชลล์
โทมัส ไรลีย์ มาร์แชลล์ (; 14 มีนาคม พ.ศ. 2397 - 1 มิถุนายน พ.ศ. 2468) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 28 ระหว่าง พ.ศ. 2456 ถึง 2464 ในสมัยประธานาธิบดี วูดโรว์ วิลสัน
นิก รอบินสัน
นิโคลัส จอห์น "นิก" รอบินสัน () เกิด 22 มีนาคม ค.ศ. 1995 เป็นนักแสดงชาวอเมริกัน ตอนที่เขายังเด็กได้แสดงละครเวทีเรื่อง "A Christmas Carol" และ "Mame" (ทั้งสองเรื่องในปี ค.ศ. 2008) หลังจากนั้นแสดงในรายการซิตคอมทางโทรทัศน์เรื่อง "Melissa & Joey" (2010–2015) เขายังรับบทสมทบในภาพยนตร์นวนิยายวิทยาศาสตร์เรื่อง "Jurassic World" (2015) ซึ่งถือเป็นหนึ่งในภาพยนตร์ที่ทำรายได้สูงสุดตลอดกาล เขายังรับบทในเรื่อง "The Kings of Summer" (2013), "The 5th Wave" (2016) และ "Everything, Everything" (2017) จนในปี 2018 รอบินสันแสดงในบท ไซมอน สเปียร์ ในภาพยนตร์ดราม่ารักตลก เรื่อง "Love, Simon"
นางงามนานาชาติ 2015
นางงามนานาชาติ 2015, ครั้งที่ 55 ซึ่งจัดขึ้นเมื่อวันที่ 5 พฤศจิกายน พ.ศ. 2558 ที่Grand Prince Hotel Takanawa, ในกรุงโตเกียว, ประเทศญี่ปุ่น. Valerie Hernandez จากเปอร์โตริโกซึ่งผู้ได้รับการสวมมงกุฎโดย Edymar Martínez จากเวเนซุเอลาประเทศฟิลิปปินส์ เมื่อสิ้นสุดการแข่งขัน.
70 ผู้แข่งขันที่ได้รับการยืนยันแล้ว:
จุลทรรศนศาสตร์
เดิมการศึกษาวัตถุที่มีขนาดเล็กมาก เช่น วัตถุที่อยู่ไกล วัตถุที่อยู่สูง เป็นต้น ใช้เพียงแว่นขยายและเลนส์อันเดียวส่องดู เช่นเดียวกับการใช้แว่นขยายส่องดูลายมือ ช่วงปี พ.ศ. 2133 แซคาเรียส แจนเซน ช่างทำแว่นชาวดัตช์ ประดิษฐ์กล้องจุลทรรศน์ชนิดเลนส์ประกอบ ประกอบด้วยแว่นขยายสองอัน ต่อมา กาลิเลโอ กาลิเลอีได้สร้างแว่นขยายส่องดูสิ่งมีชีวิตเล็ก ๆ ในปี พ.ศ. 2208 รอเบิร์ต ฮุกได้ประดิษฐ์กล้องจุลทรรศน์ชนิดเลนส์ประกอบที่มีลำกล้องรูปร่างสวยงาม ป้องกันการรบกวนจากแสงภายนอกได้ และไม่ต้องถือเลนส์ให้ซ้อนกัน เขาส่องดูไม้คอร์กที่ฝานบาง ๆ แล้วพบช่องเล็ก ๆ มากมาย เขาเรียกช่องเหล่านั้นว่าเซลล์ ซึ่งหมายถึงห้องว่าง ๆ หรือห้องขัง เซลล์ที่ฮุกเห็นเป็นเซลล์ที่ตายแล้ว เหลือแต่ผนังเซลล์ของพืชซึ่งแข็งแรงกว่าเยื่อหุ้มเซลล์ในสัตว์ จึงทำให้คงรูปร่างอยู่ได้ ฮุกจึงได้ชื่อว่าเป็นผู้ที่ตั้งชื่อเซลล์
ในปี พ.ศ. 2215 อันโตนี ฟัน เลเวินฮุก ชาวดัตช์ สร้างกล้องจุลทรรศน์ชนิดเลนส์เดียวจากแว่นขยายที่เขาฝนเอง แว่นขยายบางอันขยายได้ถึง 270 เท่า เขาใช้กล้องจุลทรรศน์ตรวจดูหยดน้ำจากบึงและแม่น้ำ และจากน้ำฝนที่รองไว้ในหม้อ เห็นสิ่งมีชีวิตเล็ก ๆ มากมาย นอกจากนี้ เขายังส่องดูสิ่งมีชีวิตต่าง ๆ เช่น เม็ดเลือดแดง, กล้ามเนื้อ เป็นต้น เมื่อเขาพบสิ่งเหล่านี้ เขารายงานไปยังราชสมาคมแห่งกรุงลอนดอน จึงได้รับการยกย่องว่าเป็นผู้ประดิษฐ์กล้องจุลทรรศน์ต่อจากนั้นมีนักวิทยาศาสตร์อีกมากมายทำการศึกษาเกี่ยวกับเซลล์ด้วยกล้องจุลทรรศน์ชนิดเลนส์ประกอบ และได้พัฒนาให้ดียิ่งขึ้น จนกระทั่งปี พ.ศ. 2475 นักวิทยาศาสตร์ชาวเยอรมันคือแอนสท์ รัสกาและมักซ์ นอลล์ ได้เปลี่ยนแปลงกระบวนการของกล้องจุลทรรศน์ที่ใช้แสงและเลนส์มาใช้ลำอิเล็กตรอน ทำให้เกิดกล้องจุลทรรศน์อิเล็กตรอนขึ้นในระยะต่อ ๆ มา ปัจจุบันมีกำลังขยายกว่า 5 แสนเท่า
กองทัพบกสหราชอาณาจักร
กองทัพบกสหราชอาณาจักร () เป็นกองกำลังภาคพื้นดินที่สำคัญของสหราชอาณาจักรซึ่งดูแลและควบคุมโดยกองทัพสหราชอาณาจักร ในปี พ.ศ. 2561 มีบุคลากรในกองทัพที่ประจำการอยู่ (เวลาเต็ม) มากถึง 81,000 คน และมีบุคลากรที่ไม่ประจำการ (ทำเป็นกะ) 27,000 คน
กองทัพบกสหราชอาณาจักรในยุคสมัยใหม่ก่อตั้งในปี พ.ศ. 2250 โดยยุคแรกเริ่มกองทัพบกอยู่ในชื่อว่า กองทัพอังกฤษ ซึ่งก่อตั้งในปี พ.ศ. 2203 คำว่า "กองทัพบกสหราชอาณาจักร" ได้รับแต่งตั้งชื่อในปี พ.ศ. 2250 หลังจากมีพระราชบัญญัติสหภาพ ระหว่างอังกฤษและสกอตแลนด์ บุคลากรในกองทัพบกสหราชอาณาจักรทุกคนจะต้องถวายสัตย์ปฏิญาณต่อสมเด็จพระราชินีนาถเอลิซาเบธที่ 2 แห่งสหราชอาณาจักร ในฐานะที่พระองค์ทรงดำรงตำแหน่งผู้บัญชาการทหารสูงสุดแห่งกองทัพ ร่างพระราชบัญญัติว่าด้วยสิทธิพื้นฐานของพลเมือง ค.ศ. 1689 ได้กล่าวว่า กองกำลังที่จะรักษาพระองค์นั้นจะต้องได้รับอนุญาติจากมกุฎราชกุมาร ดังนั้น กองทัพบกสหราชอาณาจักรจึงไม่มีคำว่า "กองทัพในสมเด็จฯ" อย่างไรก็ตาม รัฐสภาได้มีการให้อนุมัติให้กองทัพออกพระราชบัญญัติกองกำลังทางทหาร ทุกๆ 5 ปี กองทัพบกสหราชอาณาจักรเป็นส่วนหนึ่งในการบริหารของกระทรวงกลาโหมสหราชอาณาจักร และต้องอยู่ใต้บัญชาการของเสนาธิการทหารบก
กองทัพบกสหราชอาณาจักรได้เคยเข้าร่วมมหาสงครามครั้งใหญ่ระดับโลกมาแล้วหลายสงคราม อาทิเช่น สงครามเจ็ดปี, สงครามนโปเลียน, สงครามไครเมีย และสงครามโลกครั้งที่หนึ่งและสอง การที่สหราชอาณาจักรชนะในมหาสงครามที่มีผลต่อการเปลี่ยนแปลงบนโลกนั้น ทำให้สหราชอาณาจักรมีความเป็นผู้นำทางด้านทหารและเสรษฐกิจอยู่ในระดับสูง หลังจากการสิ้นสุดของสงครามเย็นนั้น กองทัพบกสหราชอาณาจักรได้เข้าร่วมรบกับพื้นที่ที่ยังมีความขัดแย้งอยู่ร่วมกับกองทัพฝ่ายสัมพันธมิตร หรือไม่ก็ช่วยเหลือทางด้านทหารกับกองกำลังสหประชาชาติ
สงครามเรียลลิตี้ระห่ำเมือง
กอร์ยาชีโนวัสติ () หรือชื่อในภาษาไทยคือ สงครามเรียลลิตี้ระห่ำเมือง เป็นภาพยนตร์แนวโลดโผนระทึกขวัญจากประเทศรัสเซีย กำกับโดยผู้กำกับภาพยนตร์ชาวสวีเดน Anders Banke โดยภาพยนตร์สร้างใหม่จากภาพยนตร์ฮ่องกงในปี 2004 เรื่อง "ปล้นถึงลูกถึงคน" โดย ตู้ ฉีฟง
นางงามนานาชาติ 2014
นางงามนานาชาติ 2014 ป็นผลการประกวดมิสนานาชาติครั้งที่ 54 จัดโดยสมาคมวัฒนธรรมระหว่างประเทศซึ่งจัดขึ้นเมื่อวันที่ 11 พฤศจิกายน พ.ศ. 2014 ที่โรงแรม Grand Prince Takanawa ในโตเกียว, ประเทศญี่ปุ่น Bea Santiago แห่งฟิลิปปินส์ซึ่งผู้ได้รับการสวมมงกุฎโดย Valerie Hernández แห่งเปอร์โตริโก เมื่อสิ้นสุดการแข่งขัน.
การประกวดนางงามนานาชาติมีวัตถุประสงค์เพื่อส่งเสริม "Love Peace and Excitement to the World" ผู้เข้าประกวดการประกวดจะเป็น "ทูตสันติภาพและความงาม" ให้ความอ่อนโยนความเอื้ออาทรมิตรภาพความงามสติปัญญาและความรู้สึกระหว่างประเทศที่ดี.
73 ผู้แข่งขันที่ได้รับการยืนยันแล้ว:
เจ้าชายลุยส์ แฟร์ดีนันด์ แห่งปรัสเซีย (1944–1977)
เจ้าชายลุยส์ แฟร์ดีนันด์ ออสคาร์ คริสทีอัน เจ้าชายแห่งปรัสเซีย () หรือนิยมเรียกว่า เจ้าชายลุยส์ แฟร์ดีนันด์ที่ 2 ("Louis Ferdinand II") เป็นพระโอรสของเจ้าชายลุยส์ แฟร์ดีนันด์ เจ้าชายแห่งปรัสเซีย ทำให้มีศักดิ์เป็นพระราชปนัดดา(เหลน)ในจักรพรรดิวิลเฮ็ล์มที่ 2 แห่งเยอรมนี
เจ้าชายลุยส์ แฟร์ดีนันด์แห่งปรัสเซีย (2487-2520) ประสูติเมื่อวันที่ 25 สิงหาคม พ.ศ. 2487 เป็นพระโอรสใน เจ้าชายลุยส์ แฟร์ดีนันด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี โดยทรงมีพระนามลำลองในพระประยูรญาติว่า ลูลู่ ในปี พ.ศ. 2510 อาสาเข้ารับราชการในกองทัพเยอรมันตะวันตก ( Bundeswehr ) โดยมีเป้าหมายเพื่อเป็นเจ้าหน้าที่สำรอง ในปี พ.ศ. 2515 ทรงเริ่มฝึกงานที่ธนาคารและยังคงรับราชการทางทหาร
พระองค์ทรงเสกสมรสกับ เคาน์เตสโดนาทาแห่งแคชเทล-รูเดนฮุสเซน เมื่อวันที่ 24 พฤษภาคม พ.ศ. 2518 โดยมีพระบุตร 2 พระองค์ดังนี้
ต่อมาทั้ง 2 ทรงหย่าขาดจากการ พระชายาได้เสกสมรสใหม่กับ ดยุกฟรีดริช ออกัสแห่งโอลเดนบูร์ก ซึ่งพระสวามีใหม่ของอีตพระชายาของพระองค์ทรงเคยเป็นอดีตพระสวามีใน เจ้าหญิงมารี ซิซิลแห่งปรัสเซีย พระเชษฐภคินีในพระองค์นั่นเอง และพระองค์ไม่เสกสมรสใหม่
ในปี พ.ศ. 2520 พระองค์ทรงมีส่วนเกี่ยวข้องกับอุบัติเหตุร้ายแรงระหว่างการซ้อมรบทางทหารเมื่อพระองค์ทรงถูกตรึงระหว่างรถสองคัน แม้ว่าขาของพระองค์ด้วนจากอุบัติเหตุ ต่อมาหลายสัปดาห์พระองค์ทรงทรมานกับการบาดเจ็บและสิ้นพระชนม์เมื่อวันที่เมื่อวันที่ 11 กรกฎาคม พ.ศ. 2520 ในเบรเมิน ขณะมีพระชันษา 32 ชันษา พระโอรสและพระธิดาของพระองค์นั้นได้ไปประทับอยู่กับ เจ้าชายลุยส์ แฟร์ดีนันด์ เจ้าชายแห่งปรัสเซีย พระบิดา และตำแหน่ง เจ้าชายพระประมุชแห่งปรัสเซีย จึงตกไปเป็นของพระโอรส คือ เจ้าชายกียอร์ก ฟรีดริช เจ้าชายแห่งปรัสเซีย เมื่อพระบิดาของพระองค์สิ้นพระชนม์ในปี พ.ศ. 2537
อินดิเพนเดนต์สปิริตอะวอดส์
ฟิล์มอินดิเพนเดนท์สปิริตอะวอร์ด ( เดิมชื่อ FINDIE (Friends of Independents Awards)) หรือที่มักรู้จักกันในชื่อ สปิริตอะวอร์ด, ก่อตั้งในปี ค.ศ. 1984 (พ.ศ. 2527) , เป็นรางวัลที่มอบให้กับผู้สร้างภาพยนตร์อิสระ แต่เดิมผู้ชนะได้รับรางวัลรูปทรงปิรามิดแก้วอะคริลิก (acrylic glass pyramids) ที่มีเชือกรองเท้าผูกอยู่ ซึ่งแทนความหมายถึงงบประมาณไม่มากนักของภาพยนตร์อิสระ การมอบรางวัลนี้ตั้งแต่ปี ค.ศ. 2006 (พ. ศ. 2549) เป็นต้นมา ผู้ชนะได้รับรางวัลถ้วยรางวัลรูปทรงนกที่มีปีกกางออกนั่งอยู่บนยอดเสาที่มีเชือกผูกรองเท้า (จากการออกแบบเดิม) ห่อหุ้มรอบเสาไว้ 
ในปี 1986 พิธีมอบรางวัลได้เปลี่ยนชื่อเป็น อินดิเพนเดนท์สปิริตอะวอร์ด ปัจจุบันใช้ชื่อว่า ฟิล์มอินดิเพนเดนท์สปิริตอะวอร์ด โดยมีการบริหารจัดการพิธีการและกิจกรรมต่างๆ โดยองค์การที่ชื่อ Film Independent ซึ่งเป็นองค์การไม่แสวงหาผลกำไร องค์การนี้ยังเป็นผู้จัดเทศกาลภาพยนตร์ลอสแอนเจลิส (Los Angeles Film Festival) อีกด้งย ภารกิจหลักขององค์การ คือ ความป็นเลิศของความเป็นอิสระในการเล่าเรื่องด้วยภาพ (visual storytelling) และสนับสนุนชุมชนศิลปินที่มีความหลากหลายของคน นวัตกรรม และเอกลักษณ์ของวิสัยทัศน์ สมาชิกขององค์การนี้เป็นผู้ตัดสินใจโดยการลงมติเพื่อกำหนดผู้ชนะรางวัลสปิริตอะวอร์ด
พิธีมอบรางวัลมีการจัดขึ้นที่สถานที่จอดรถ แถบชายทะเลในเมืองn แซนตามอนิกา, รัฐแคลิฟอร์เนีย โดยปรกติจัดในหนึ่งวันก่อนงานมอบรางวัลอะแคเดมีอะวอร์ด (ตั้งแต่ปี 1999 เดิมทีจัดในวันเสาร์) 
มีการถ่ายทอดสดพิธีการมอบรางวัลทางเครือข่ายแพร่ภาพ IFC สหรัฐอเมริกา และทาง Hollywood Suite ในประเทศแคนาดาและ A+E ในลาตินอเมริกา
พิธีมอบสปิริตอะวอร์ด ครั้งที่ 32 จัดโดย Independent Film มี Nick Kroll และ John Mulaney เป็นผู้พิธีกรนำเสนอหลัก ถ่ายทอดสดบนเครือข่าย IFC เมื่อวันเสาร์ที่ 25 กุมภาพันธ์ 2017 เวลา 14.00 น. มีการเผยแพร่ภาพสดทางบริการสตรีมมิงออนไลน์บนเว็บไซต์ Sundance Now พร้อมกับการทำ telecast , และมีเวอร์ชันออนดีมานต์บนเว็บไซต์ดังกล่าวด้วย
อินดิเพนเดนต์สปิริตอะวอร์ด สาขานักแสดงนำหญิงยอดเยี่ยม
ณ ปีค.ศ. 2017 นักแสดงหญิง Frances McDormand และ Julianne Moore ได้รับรางวัล 2 ครั้ง มากที่สุดในประเภทนี้ และ Michelle Williams ได้รับการเสนอชื่อเข้าชิงรางวัลมากที่สุด 4 ครั้ง ในประเภทนี้
พรรคไทยศรีวิไลย์
พรรคไทยศรีวิไลย์ (; ชื่อย่อ: ทศล./TCL.) พรรคการเมืองที่จดแจ้งชื่อพรรคต่อ คณะกรรมการการเลือกตั้ง หรือ กกต. เป็นลำดับที่ 28/2561 เมื่อวันศุกร์ที่ 2 มีนาคม พ.ศ. 2561 โดยมีนาย มงคลกิตติ์ สุขสินธารานนท์ เลขาธิการภาคีเครือข่ายต่อต้านการทุจริตคอร์รัปชั่นแห่งชาติเป็นผู้ยื่นจดแจ้งชื่อพรรค
ในวันที่ 26 เมษายน พ.ศ. 2561 ทางพรรคไทยศรีวิไลย์ได้รับหนังสือจดแจ้งจัดตั้งพรรค หรือ พ.ก. ๗/๒ จาก กกต. เพื่อให้ทางพรรคดำเนินการจดทะเบียนพรรคอย่างเป็นทางการต่อไป
ต่อมาในวันอาทิตย์ที่ 10 มิถุนายน พ.ศ. 2561 ที่ห้องประชุมวายุภักษ์ โรงแรมเซ็นทารา ศูนย์ราชการ พรรคไทยศรีวิไลย์ได้จัดประชุมใหญ่สามัญครั้งที่ 1 เพื่อเลือกหัวหน้าพรรค รองหัวหน้าพรรคและคณะกรรมการบริหารพรรคที่ประชุมมีมติเลือกนาย มงคลกิตติ์ สุขสินธารานนท์ เป็นหัวหน้าพรรคและนายณัชพล สุพัฒนะ หรือ มาร์ค พิทบูล เป็นรองหัวหน้าพรรค และได้ยื่นจดทะเบียนจัดตั้งพรรคต่อ กกต. เมื่อวันพฤหัสบดีที่ 23 สิงหาคม พ.ศ. 2561
นางงามนานาชาติ 2013
นางงามนานาชาติ 2013 การประกวดนางงามนานาชาติครั้งที่ 53 ซึ่งจัดขึ้นเมื่อวันที่ 17 ธันวาคม พ.ศ. 2013 ที่ Shinagawa Prince Hotel Hall ในกรุงโตเกียว, ประเทศญี่ปุ่น Bea Santiago จากฟิลิปปินส์ได้รับตำแหน่งเป็นผู้ชนะ โดย นางงามนานาชาติ 2008, Alejandra Andreu นี่เป็นปีที่สองติดต่อกันเป็นเจ้าภาพจัดการประกวด
67 ผู้แข่งขันที่ได้รับการยืนยันแล้ว:
ผู้เข้าร่วมการแข่งขันที่เคยแข่งขันหรือจะแข่งขันในงานประกวดความงามอื่น ๆ :
อินดิเพนเดนต์สปิริตอะวอร์ด สาขาภาพยนตร์ยอดเยี่ยม
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
อินดิเพนเดนต์สปิริตอะวอร์ด สาขาผู้กำกับภาพยนตร์ยอดเยี่ยม
รายชื่อผู้กำกับภาพยนตร์และภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นผู้กำกับภาพยนตร์ผู้ชนะ ได้รับรางวัล
อินดิเพนเดนต์สปิริตอะวอร์ด สาขาภาพยนตร์ต่างประเทศยอดเยี่ยม
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
อินดิเพนเดนต์สปิริตอะวอร์ด สาขาภาพยนตร์สารคดียอดเยี่ยม
รายชื่อภาพยนตร์ต่อไปนี้ได้รับการเสนอชื่อเข้าชิงรางวัล ภาพยนตร์ชื่อแรก ตัวอักษรตัวหนา เป็นภาพยนตร์ผู้ชนะ ได้รับรางวัล
กีฬาเพาะกายในกีฬาแห่งชาติ ครั้งที่ 45
กีฬาเพาะกายในกีฬาแห่งชาติ ครั้งที่ 45 จัดแข่งขันที่ลานหน้าเซ็นทรัลเฟสติวัล หาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 24 ถึง 28 มิถุนายน พ.ศ. 2560 มีการชิงชัยทั้งหมด 20 เหรียญทอง
เจ้าภาพ (สงขลา)
สยามรัฐ บัวเจริญ
สยามรัฐ บัวเจริญ ชื่อเล่น ไวท์ เกิดเมื่อวันที่ 30 มิถุนายน พ.ศ. 2536 ภูมิลำเนาจังหวัดกาญจนบุรีการศึกษาคณะมนุษยศาสตร์ สาขาประวัติศาสตร์เพื่อการท่องเที่ยวมหาวิทยาลัยรามคำแหงเริ่มเข้าวงการบันเทิง ได้เซ็นต์สัญญาเป็นนักแสดงสังกัดช่อง 7 ปัจจุบันเป็นนักแสดงช่อง 7
พอเรียนจบชั้น ม.6 มาเรียนที่มหาวิทยาลัยเกษมบัณฑิต แล้วเข้าประกวดดาวเดือน ได้รางวัลป๊อปปูล่าและรองอันดับหนึ่งมา จากนั้นได้รู้จักกับโมเดลลิ่ง ชวนไปประกวดเวทีต่าง ๆ ได้เล่นมิวสิกวีดีโอขอกล้วย อาร์สยาม เพลง "ที่ฉันเจ้าชู้" จนได้มาเล่นละครเรื่องแรกเรื่อง "แม่สื่อจอมป่วน" จากนั้นเจอกับแป๊ที่ต่อมาเป็นผู้จัดการส่วนตัว และได้เข้ามาแคสงานมาเซ็นสัญญากับทางช่อง 7
กีฬาวู้ดบอลในกีฬาแห่งชาติ ครั้งที่ 45
กีฬาวู้ดบอลในกีฬาแห่งชาติ ครั้งที่ 45 จัดแข่งขันที่สวนสาธารณะเทศบาลนครหาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 20 ถึง 25 มิถุนายน พ.ศ. 2560 มีการชิงชัยทั้งหมด 4 เหรียญทอง
ปลาหมู
ปลาหมู เป็นชื่อสกุลของปลาน้ำจืดสกุลหนึ่งในวงศ์ปลาหมู (Botiidae) ในชื่อวิทยาศาสตร์ว่า "Botia" มีรูปร่างโดยรวม คือ ป้อมสั้น เกล็ดมีขนาดเล็กละเอียด นัยน์ตาไม่มีหนังปกคลุม ใต้นัยน์ตามีเงี่ยงแข็งปลายสองแฉกอยู่หนึ่งชิ้น ซึ่งเมื่อกางออกมาแล้วจะตั้งฉากกับแก้ม จุดเริ่มต้นของครีบหลังอยู่หน้าหรือตรงข้ามกับจุดเริ่มต้นของครีบท้อง มีหนวดที่ปลายจะงอยปากสองคู่ และหนวดที่มุมปากบนอีกหนึ่งคู่รวมเป็นสามคู่ ครีบหางเว้าลึกเป็นแฉก
พบกระจายพันธุ์ตั้งแต่อนุทวีปอินเดียจนถึงเอเชียอาคเนย์และทางตอนใต้ของจีน หากินตามพื้นท้องน้ำ โดยอยู่รวมเป็นฝูงในแหล่งน้ำที่มีคุณภาพน้ำค่อนข้างดี มีปริมาณออกซิเจนละลายในน้ำสูง ได้แก่ อินทรียสาร ซากพืช ซากสัตว์ ตลอดจนแมลงน้ำและสัตว์น้ำขนาดเล็กต่าง ๆ
เดิมปลาในสกุลนี้เคยถูกรวมกันเป็นสกุลใหญ่ แต่ต่อมาในคริสต์ศตวรรษที่ 21 นักมีนวิทยาได้ทำการอนุกรมวิธานใหม่ จนได้มีการแยกสกุลออกไปเป็นสกุลใหม่อีกสามสกุล คือ "Chromobotia" (มีเพียงชนิดเดียว คือ ปลาหมูอินโด), "Syncrossus" (ปลาหมูลายเสือ) และ "Yasuhikotakia" (ปลาหมูขนาดเล็กที่พบได้ในลุ่มแม่น้ำเจ้าพระยาและแม่น้ำโขง) ส่วนสกุล "Botia" นี้จะเหลือเพียงแต่ปลาที่พบในอนุทวีปอินเดียจนถึงพม่า
มิสเอิร์ธ 2016
มิสเอิร์ธ 2016, การประกวดมิสเอิร์ธ ครั้งที่ 16 จัดขึ้นเมื่อวันที่ 29 ตุลาคม พ.ศ. 2559 ที่Mall of Asia Arena ที่ปาไซ, เมโทรมะนิลา, ประเทศฟิลิปปินส์ ผู้เข้าร่วมแข่งขัน 83 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวด อันเจเลีย อง มิสเอิร์ธ 2015 จากประเทศฟิลิปปินส์ ได้ครองตำแหน่งและผู้สืบทอดครองตำแหน่ง กาเตริน เอสปิน ประเทศเอกวาดอร์ในตอนท้ายของการประกวด.
83 ผู้แข่งขันที่ได้รับการยืนยันแล้ว:
Miss Earth 2016 delegates who previously competed or will be competing at other international beauty pageants:
มิสเอิร์ธ
อันเดรย์ ลูนิออฟ
อันเดรย์ เยฟเกเนียวิช ลูนิออฟ (; เกิด 13 พฤศจิกายน ค.ศ. 1991) เป็นผู้รักษาประตูฟุตบอลชาวรัสเซีย ปัจจุบันลงเล่นให้กับสโมสรฟุตบอลเซนิตเซนต์ปีเตอร์สเบิร์ก โดยย้ายมาจากสโมสรอูฟาเมื่อวันที่ 23 ธันวาคม ค.ศ. 2016 ด้วยสัญญา 4 ปีครึ่ง
เขาลงเล่นทีมชาตินัดแรกเมื่อวันที่ 10 ตุลาคม ค.ศ. 2017 ในนัดกระชับมิตรพบกับอิหร่าน และล่าสุด เขาก็มีชื่อติดทีมชาติในการแข่งขันฟุตบอลโลก 2018
วิเซนโซ ปิการ์ดี
วิเซนโซ ปิการ์ดี (Vincenzo Picardi) นักมวยสากลสมัครเล่นชาวอิตาลี เกิดเมื่อ 20 ตุลาคม พ.ศ. 2526 ที่นาโปลี ประเทศอิตาลี ติดทีมชาติอิตาลีเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2551 ที่ปักกิ่ง ประเทศจีน ในรุ่นฟลายเวท รอบแรก ชนะ กัสซิอุส ชิยานิกา จาก แซมเบีย เมื่อ 12 สิงหาคม รอบสอง ชนะ ฮวน คาร์ลอส ปายาโน จากสาธารณรัฐโดมินิกัน เมื่อ 16 สิงหาคม รอบก่อนรองชนะเลิศ ชนะ วาลิด เชริฟ จากตูนีเซีย เมื่อ 20 สิงหาคม รอบรองชนะเลิศ แพ้ สมจิตร จงจอหอ จากไทย เมื่อ 22 สิงหาคม ได้เหรียญทองแดง ครั้งที่ 2 โอลิมปิก พ.ศ. 2555 ที่ ลอนดอน ประเทศอังกฤษ ในรุ่นฟลายเวท รอบแรกได้บาย รอบสอง แพ้ ญัมบายาริน ตักซอกต์ จากมองโกเลีย เมื่อ 12 สิงหาคม ไม่ได้เหรียญรางวัล
ซากีรีน ตีกาสม
ซากีรีน ตีกาสม (ชื่อเล่น: ซากี้; 27 กุมภาพันธ์ พ.ศ. 2533 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองหลังฝั่งขวา และพื้นที่ป้องกัน ให้แก่สโมสรฟุตบอลราชนาวี ในศึกไทยลีก
ซากีรีน ตีกาสม ทำหน้าที่เป็นนักฟุตบอลระดับอาชีพรวมกับสโมสรฟุตบอลจังหวัดเชียงใหม่ ก่อนที่จะย้ายไปเข้าร่วมทีมลำพูน วอร์ริเออร์, เชียงใหม่, ปัตตานี, สงขลา ยูไนเต็ด, เชียงใหม่, เชียงราย ยูไนเต็ด, บุรีรัมย์ ยูไนเต็ด และในปี พ.ศ. 2560 เขาได้ย้ายมาเข้าร่วมทีมบางกอกกล๊าส ด้วยค่าตัวกว่า 3 ล้านบาท
อัฟชิน ก็อตบี เมื่อครั้งทำหน้าที่เป็นผู้ฝึกสอนสโมสรฟุตบอลบุรีรัมย์ ยูไนเต็ด ได้ให้การยกย่องซากีรีน ว่าเป็นนักฟุตบอลที่มีผลงานโดดเด่น
ด้านกิจกรรมเพื่อสังคม ในเดือนธันวาคม พ.ศ. 2558 ซากีรีนได้จัดประมูลชุดกีฬาฟุตบอลผ่านทางเฟซบุ๊ก เพื่อจัดหาอุปกรณ์กีฬาพร้อมทุนการศึกษามอบให้แก่เด็ก ๆ ที่โรงเรียนบ้านสาคร จังหวัดสตูล
จอร์จี บาลากซิน
จอร์จี บาลากซิน (Georgiy Balakshin) ชื่อจริง จอร์จี รุสลาโนวิช บาลากซิน (Georgiy Ruslanovich Balakshin; ) เกิดเมื่อ 6 มีนาคม พ.ศ. 2523 ที่สาธารณรัฐซาคา ประเทศรัสเซีย ติดทีมชาติรัสเซียเข้าแข่งขันกีฬาโอลิมปิก 2 ครั้ง ครั้งแรก โอลิมปิก พ.ศ. 2547 ที่ เอเธนส์ ประเทศกรีซ ในรุ่นฟลายเวท รอบแรก ชนะ เมบาเรก โซลตานี จากแอลจีเรีย เมื่อ 17 สิงหาคม รอบสอง ชนะ มีร์ซาน ราคิมซานอฟ จาก คาซักสถาน เมื่อ 21 สิงหาคม รอบก่อนรองชนะเลิศ แพ้ ยูริออคิส แกมบัว จาก คิวบา เมื่อ 25 สิงหาคม ไม่ได้เหรียญรางวัล ครั้งที่ 2 โอลิมปิก พ.ศ. 2551 ที่ ปักกิ่ง ประเทศจีน ในรุ่นฟลายเวท รอบแรก ได้บาย รอบสอง ชนะ มีรัต ซาร์เซมบาเยฟ จาก คาซักสถาน เมื่อ 16 สิงหาคม รอบก่อนรองชนะเลิศ ชนะ จิเตนดาร์ กุมาร จากอินเดีย เมื่อ 20 สิงหาคม รอบรองชนะเลิศ แพ้ แอนดรี ลัฟฟีตา จาก คิวบา เมื่อ 22 สิงหาคม ได้เหรียญทองแดง นอกจากนั้น ยังได้เหรียญทองมวยสากลสมัครเล่นชิงแชมป์ยุโรปสามสมัยด้วย
รีโก ไอเลสเวิร์ท
รีโก เอ็ม. ไอเลสเวิร์ท () หรือชื่อที่ใช้ในการแสดงว่า รีโก ไอเลสเวิร์ท (, เกิดวันที่ 9 ธันวาคม ค.ศ. 1972) เธอเป็นนักแสดงชาวอเมริกัน
เธอเริ่มมีชื่อเสียงจากการแสดงละครโทรทัศน์เรื่อง 24 ชั่วโมงอันตราย (2001) (2004), Conviction (2006), มือปราบฮาวาย (2010), หน่วยสืบสวนแห่งนาวิกโยธิน (2016), แก๊งระเบิด เนิร์ดกู้โลก (2017)
รวมเหล่ายอดคนพิทักษ์โลก 2
รวมเหล่ายอดคนพิทักษ์โลก 2 () เป็นภาพยนตร์คอมพิวเตอร์แอนิเมชัน 3 มิติ แนวซูเปอร์ฮีโร่ จากประเทศสหรัฐอเมริกา ออกฉายเมื่อ พ.ศ. 2561 และผลิตโดยพิกซาร์แอนิเมชันสตูดิโอส์ และจัดจำหน่ายโดยวอลต์ดิสนีย์พิกเชอส์ เป็นภาคต่อของ "รวมเหล่ายอดคนพิทักษ์โลก" (พ.ศ. 2547) ซึ่งทั้งสองเรื่องเขียนบทและกำกับโดยแบรด เบิร์ด เล่าเรื่องของครอบครัว Parr ซึ่งประกอบไปด้วย Bob / Mr. Incredible, Helen / Elastigirl , Violet , Dashiell "Dash" และเด็กน้อยคนเล็ก Jack-Jack ที่ต้องพยายามเรียกความเชื่อมั่นในซูเปอร์ฮีโร่คืนมาจากสังคม พร้อมๆ กับรักษาชีวิตครอบครัวให้ตลอดรอดฝั่ง แต่ก็ต้องพบกับศัตรูใหม่ที่พยายามปั่นหัวประชาชนให้เกลียดชังซูเปอร์ฮีโร่อีกครั้ง นักแสดงที่กลับมาให้เสียงตัวละครต่อจากภาคแรกได้แก่ เครก ที. เนลสัน, ฮอลลี ฮันเตอร์, ซาราห์ วอเวลล์, และ ซามูเอล แอล. แจ็กสัน ให้เสียง Lucius Best / Frozone และมี Huckleberry Milner โดยพากย์เสียงใหม่ในตัวละครเดิม Dashiell "Dash" และมีตัวละครใหม่ให้เสียงโดย Bob Odenkirk, และ Catherine Keener และยังมี แบรด เบิร์ด มาร่วมพากย์เสียงในบท Edna Mode ด้วย ดนตรีประกอบแต่งโดย ไมเคิล จิอัคคิโน ซึ่งเคยแต่งดนตรีประกอบให้ภาคแรกมาแล้วเช่นกัน
หลังจากความสำเร็จของ "รวมเหล่ายอดคนพิทักษ์โลก" ภาคแรก ผู้กำกับคือแบรด เบิร์ด ได้เลื่อนการสร้างภาคต่อออกไปก่อน ระหว่างที่กำลังทำงานกับภาพยนตร์เรื่องอื่น เขาพยายามเขียนบทภาพยนตร์เรื่องนี้ไม่ให้เหมือนกับภาพยนตร์และภาพยนตร์ชุดซูเปอร์ฮีโร่เรื่องอื่นๆ ที่ออกฉายในช่วงเวลาดังกล่าว โดยจะให้ความสำคัญกับความสัมพันธ์ในครอบครัวมากกว่าแนวภาพยนตร์ที่เป็นภาพยนตร์ซูเปอร์ฮีโร่
สถานีโทรทัศน์ทีทีวี
สถานีโทรทัศน์ทีทีวี (), รู้จักกันทั่วไปว่า ทีทีวี เป็นสถานีโทรทัศน์แห่งแรกของไต้หวัน ก่อตั้งเมื่อวันที่ 28 เมษายน พ.ศ. 2505
ภาวิดา มอริจจิ
ภาวิดา มอริจจิ (ชื่อเล่น : ซิลวี่) Pavida Silvy Moriggi เป็นผู้เข้ารอบ 8 คนสุดท้าย จาก รายการ เดอะสตาร์ ค้นฟ้าคว้าดาวปี 7 และหลังจากหมดสัญญากับค่าย เอ็กแซ็กท์ มิวสิก ได้เข้าแข่งขันรายการ เดอะวอยซ์ไทยแลนด์ ซีซั่นที่ 6 ซึ่งเป็นหนึ่งในผู้เข้าแข่งขันรอบ Final ของทีม โจอี้ บอย ปัจจุบันซิลวี่เป็นศิลปินอิสระและยังทำเพลงเองอีกด้วย
เกิดเมื่อวันที่ 3 ตุลาคม พ.ศ. 2538 ณ จังหวัดภูเก็ต ซิลวี่สนใจในการร้องเพลงและเริ่มเรียนร้องเพลงตั้งแต่อายุ8ขวบที่ โรงเรียน Yamaha สาขาภูเก็ตหลังจากนั้นได้เริ่มต้นการประกวดร้องเพลง จากระดับจังหวัดสู่ระดับประเทศ รางวัลแรกที่ได้รับคือรางวัลชนะเลิศอันดับหนึ่ง ระดับประเทศรุ่นอายุไม่เกิน13ปี ของการแข่งขัน Yamaha Thailand Music Festival และเมื่ออายุ14ปี ได้รับรางวัลรองชนะเลิศอันดับสองรุ่นอายุไม่เกิน22ปี ในการแข่งขัน Yamaha Thailand Music Festival
ด้วยความฝันที่อยากเป็นนักร้อง เมื่ออายุ15ปีซิลวี่ได้ตัดสินใจเข้าประกวดรายการ เดอะสตาร์ ค้นฟ้าคว้าดาว ปี 7 และได้รับการคัดเลือกให้เข้ารอบเป็น8คนสุดท้ายจากทางรายการ ในระยะเวลา 6ปีแรกของการเข้าสู่วงการบันเทิง ซิลวี่อยู่ในสังกัด เอ็กแซ็กท์ มิวสิก เครือ จีเอ็มเอ็ม แกรมมี่ เป็นนักแสดงในสังกัด ช่องวัน 31 จนหมดสัญญากับทางค่าย ซิลวี่ได้ตัดสินใจเป็นศิลปิน freelance และได้มาประกวด เดอะวอยซ์ไทยแลนด์ ซีซั่นที่ 6 เรียกได้ว่าเป็นการกลับมาของซิลวี่ในฐานะนักร้องก็ว่าได้ เพราะตั้งแต่ที่ได้เป็น 8คนสุดท้ายของรายการ The Star ก็มีผลงานเพลงอยู่บ้างแต่ส่วนมากจะเน้นไปทางการเป็นนักแสดงละครเวที กับ เมืองไทยรัชดาลัย เธียเตอร์ จึงเป็นเหตุในการตัดสินใจจะทำตามฝันต่อไปจนได้เข้ามาเป็นหนึ่งใน Finalist ของทีมโจอี้บอย ในรายการ เดอะวอยซ์ไทยแลนด์
หลังจากรายการจบซีซั่นซิลวี่ก็เป็น่ที่รู้จักมากขึ้น โดยมีสไตล์ที่เปลียนไปและชัดเจนยิ่งขึ้น ไม่ว่าเรื่องรูปลักษณ์ ความมั่นใจ และเอกลักษณ์ในการร้องเพลงสื่อสารอารมณ์ที่ชัดเจนยิ่งขึ้น ซิลวี่ได้ทำงานและมีผลงานด้านร้องเพลงมากขึ้น เช่น เพลงในฤดูที่ต่างไป เพลงประกอบละคร เมีย 2018 รักเลือกได้ , เพลง Emotional เพลงแนว EDM ซึ่งเป็นการร่วมมือครั้งแรกกับCrossthy (KenPhuphoom+Timothy) นอกจากนี้ยังได้เป็นคอรัส ในรายการอื่นๆอีกมากมาย เช่น The Rapper Thailand, Show Me The Money Thailand
อนุบาล - มัธยมศึกษาตอนต้น โรงเรียนขจรเกียรติศึกษา จังหวัดภูเก็ต
มัธยมศึกษาตอนปลาย โรงเรียนศรีวิกรม์ กรุงเทพมหานคร
ปริญญาตรี คณะศิลปกรรมศาสตร์ สาขาดุริยางคศิลป์ เอกดุริยางคศิลปดนตรีตะวันตกด้านขับร้องเพลงคลาสสิก จุฬาลงกรณ์มหาวิทยาลัย
เรียนการแสดงกับ หม่อมหลวงพันธุ์เทวนพ เทวกุล ตั้งแต่ปี 2554 - ปัจจุบัน
เป็นที่รู้จักจากการได้เข้ามาประกวดรายการ เดอะสตาร์ ค้นฟ้าคว้าดาวปี 7 โดยซิลวี่เป็นตัวแทนของภาคใต้ ได้รับหมายเลขรหัส *4 ภายใต้สโลแกน "สาวใต้ลูกครึ่งอิตาเลียน ผู้มีอายุเพียงแค่ 15 ปี ซิลวี่ ภาวิดา มอริจจิ" เพลง ความผูกพัน (ซื้อความรักไม่ได้) - วิชญาณี เปียกลิ่น
เพลง ให้รักเดินทางมาเจอกัน - ดา เอ็นโดรฟินเพลง แค่คำคำเดียว - วิชญาณี เปียกลิ่นเพลง เธอจะอยู่กับฉันตลอดไป - แคลชเพลง ผิดเพราะรัก - เหมือนแพร พานะบุตรเพลง เธอคือดวงใจของฉัน - ปองศักดิ์ รัตนพงษ์เพลง ไม่มีใคร - นันทิดา แก้วบัวสายเพลง ดอกนีออนบานค่ำ - ตั๊กแตน ชลดาเพลง จะได้ไม่ลืมกัน - ธงไชย แมคอินไตย์
ในปี พ.ศ. 2561 ซิลวี่เข้าประกวดรายการ The Voice Thailand Season 6 (เดอะวอยซ์ไทยแลนด์ ปีที่ 6) โดยเป็นลูกทีมของโค้ช โจอี้ บอย และเป็นหนึ่งในผู้เข้ารอบ FINAL 8 ทีม สุดท้ายในรายการซิลวี่ ภาวิดา ที่ เฟซบุ๊ค
ซิลวี่ ภาวิดาที่ ทวิตเตอร์
ซิลวี่ ภาวิดาที่ อินสตาแกรม
ซิลวี่ ภาวิดาที่ ยูทูบ